Marcantonio Bragadin (υποβρύχιο)

Το Marcantonio Bragadin ήταν το πρώτο από τα δύο σκάφη της ομώνυμης κλάσης υποβρυχίων που ναυπηγήθηκαν για το Ιταλικό Βασιλικό Ναυτικό (Regia Marina) στα τέλη της δεκαετίας του 1920. Έλαβε μέρος σε επιχειρήσεις στον Β΄ Παγκόσμιο Πόλεμο και η πορεία του έφθασε στο τέλος της το 1948 οπότε και διαλύθηκε για σκραπ.

Περιγραφή

Το σχέδιο της κλάσης Bragadin ήταν επί της ουσίας παραλλαγή της κλάσης Pisani εξειδικευμένη στην πόντιση ναρκών. Όπως και τα σκάφη της κλάσης Pisani, αντιμετώπιζαν προβλήματα ευστάθειας τα οποία επιλύθηκαν εκ των υστέρων αφού έγιναν οι αναγκαίες τροποποιήσεις. Το εκτόπισμά τους ήταν 981 t (966 LT) στην επιφάνεια και 1167 t (1149 LT) σε κατάδυση. Είχαν μήκος 71,5 m, πλάτος 6,15 m, βύθισμα 4,3 m και μπορούσαν να επιχειρούν σε βάθος μέχρι 90 m. Το πλήρωμά τους αποτελούνταν από 56 αξιωματικούς, υπαξιωματικούς και ναύτες.

Στην επιφάνεια προωθούνταν από δύο ντιζελοκινητήρες των 750 bhp ενώ σε κατάδυση το έργο αυτό αναλάμβαναν δύο ηλεκτροκινητήρες των 500 bhp. Μπορούσαν να φτάσουν τους 11,5 kn στην επιφάνεια και τους 7 kn σε κατάδυση. Η ακτίνα δράσης τους ήταν  στην επιφάνεια, με ταχύτητα πλεύσης 6,5 kn.Bagnasco, p. 144 Σε κατάδυση η ακτίνα δράσης ήταν  με ταχύτητα πλεύσης 2,2 kn.

Διέθεταν τέσσερις τορπιλοσωλήνες και μπορούσαν να μεταφέρουν έως και έξι τορπίλες. Στην πρύμνη υπήρχαν δύο σωλήνες στους οποίους μπορούσαν να μεταφερθούν 16-24 νάρκες συνολικά, αναλόγως του τύπου τους. Προκειμένου να πλήττονται στόχοι όταν το υποβρύχιο ήταν στην επιφάνεια, διέθετε επίσης ένα πυροβόλο των 102 mm. Αντιαεροπορική προστασία παρείχαν δύο πολυβόλα των 13,2 mm.Chesneau, p. 308

Επιχειρησιακή ιστορία

Η ναυπήγηση του Marcantonio Bragadin ξεκίνησε στις 3 Φεβρουαρίου 1927 στις εγκαταστάσεις της Cantieri navali Tosi di Taranto στον Τάραντα. Καθελκύστηκε την 21η Ιουλίου 1929 και ολοκληρώθηκε στις 16 Νοεμβρίου 1931.Fraccaroli, p. 129

Παραπομπές

Βιβλιογραφία


Κατηγορία:Υποβρύχια κλάσης Bragadin
Κατηγορία:Ιταλικά υποβρύχια του Β΄ Παγκοσμίου Πολέμου